Chlotarius Rex Francorum vir inlustris. Omnibus Episcopis, Abbatibus,  illustribus viris, magnificis Ducibus, Comitibus, Domesticis, Vicariis, Grafionibus, Centenariis, vel omnibus Iunioribus vestris, tam præsentibus, quàm  futuris. Si petitionibus Sacerdotum, quod ad profectum Ecclesiarum pertinet, auditum mente deuota præstamus, retributorem omnium bonorum Iesum Christum ex hoc nos habere confidimus. Igitur notum sit omnibus, quoniam diuæ memoriæ genitor noster Clodoueus Monasterium Domini nostri Ioannis ex dono ipsius sub sua emunitate recepit, tenuit,  honorauit, suisque posteris Regibus per præceptum hæreditarium reliquit. Ita  nos venerabilem Siluestrum Abbatem ipsius loci,  Domini Ioannis nostri generis peculiaris patroni,  oratoris discipulum, ac successorem sub nostra  nostrorum successorum Regum emunitate,  defensione recipimus,  reuocamus, decernentes vt semper sub nobis  Regibus nostris successoribus tam Abbas, quàm Monachi, quámque omnes qui pro ipsa casa Dei, aut ipso Abbate spectare videntur, seu in reliquum esse debent, semper maneant,  ex suis Abbatem constituant. Nullásque requisitiones nec nos, nec publici iudices ab ipso loco, vel à dominis eiusdem Monasterij requiramus. Sumptus verò quos genitor noster monachis ad vestiendum, calciandúmque,  victum, præbuit, similiter  nos nostrique successores Reges ex nostra camera, vel fiscalibus reditibus Abbati Siluestro, eiúsque Monachis  successoribus liberaliter conferemus, vt pro nobis, nostróque progenitore  Regno Dominum iugiter exorent. s Signum incliti Regis CHLOTARII. N. Ego attuli obtuli  subscripsi. Datum sub die VIII. Kal. Maij anno V. Regni nostri Actum Suessionis.